Vissza a jövőbe: gastro-oesophagealis junctio subepitheliális tumorának laparoszkópos transgastricus resectiója
Authors: Varga Zsolt , Sárkány Péter , Tóth Dezső 
Published: June 2021

Összefoglaló.
Esetismertetés: A gyomor subepitheliális tumorainak
laparoszkópos ékresectiója egy széleskörűen elfogadott és alkalmazott eljárás. A
gastro-oesophagealis junctio (GOJ) közeli elváltozások esetén ez a technika
azonban a gyomorbemenet szűkületének magas kockázata miatt erősen korlátozott.
Ilyen lokalizáció esetén megfelelő technika lehet a laparoszkópos transgastricus
resectio. Esetünkben egy 44 éves férfi dysphagiájának hátterében azonosított
subepitheliális tumor resectióját végeztük el ilyen módon. A műtét során a
pneumoperitoneum készítését követően a gyomrot orogastricus szonda segítségével
insuffláltuk, majd 3 darab ballonnal rendelkező portot vezettünk a gyomorba. A 6
× 3 × 3 cm-es elváltozás intragastricus kimetszését követően a nyálkahártyát
tovafutó öltéssorral zártuk. A speciment zsákba helyeztük, majd a gyomorból és a
hasüregből eltávolítottuk. A portok gastrotomiás nyílásait zártuk. 24 órán át
nasogastricus szondát hagytunk hátra, hasűri draint nem hagytunk vissza. A
pneumoperitoneum idő 115 perc volt, vérveszteséget vagy intraoperatív
szövődményt nem észleltünk. Eseménytelen posztoperatív szak után a beteget a
műtétet követő harmadik napon otthonába bocsátottuk. A szövettani vizsgálat
leiomyomát igazolt. Megbeszélés: Bár a páciens utánkövetése még
folyamatban van, az irodalmi adatok alapán GOJ közeli elváltozások esetén a
transgastricus technika biztonságos, hatékony, valamint jó funkcionális
eredményt biztosító eljárás, a kiújulás magasabb kockázata nélkül.
Summary.
Case report: Laparoscopic wedge resection of the subepithelial
tumors of the stomach is a widely accepted and utilized approach. The use of
this technique for lesions located near the gastroesophageal junction (GEJ) is
rather limited by the high risk of consequential stenosis of the gastric inlet.
The laparoscopic transgastric resection can be a feasible choice for this
location. A 44-year-old male patient had been investigated for dysphagia, which
confirmed a subepithelial gastric lesion. We performed the resection of the
tumor using this technique. After the creation of pneumoperitoneum, the stomach
was insufflated using an orogastric tube, then 3 balloon-type ports were
inserted intragastrically. The 6×3×3 cm large tumor was resected and the mucosa
was closed by running sutures. The specimen was placed into a plastic bag, then
retrieved from the stomach and the abdominal cavity. The gastrotomy sites of the
ports on the stomach were closed. A nasogastric tube was left in situ for
24-hours without any intraabdominal drains. The pneumoperitoneum time was 115
minutes long, blood loss or intraoperative complication was not noticed. The
postoperative period was uneventful, and the patient was discharged from the
hospital three days after surgery. The histological examination confirmed the
diagnosis of leiomyoma. Summary: Even though the follow-up of
the patient is ongoing, according to the scientific literature, transgastric
resection of subepithelial tumors located near the GEJ is a safe and effective
technique, which provides good functional results, without having a higher risk
for recurrence.